**Образец № 1**

|  |  |
| --- | --- |
| **Наименование на участника:** |  |
| **ЕИК/Булстат** |  |

**ОПИС**

**НА ДОКУМЕНТИТЕ, ПРЕДСТАВЕНИ ЗА УЧАСТИЕ В ПРОЦЕДУРА „ПУБЛИЧНО СЪСТЕЗАНИЕ“ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ**

„***Закупуване на постоянен лиценз за софтуерен пакет за числено моделиране и прогнозиране на оттока и водните нива в реките***”

| **№** | **Наименование на документа** | **Бр. страници** |
| --- | --- | --- |
| **1** | **2** | **3** |
| **Документи за подбор на участниците** |
|  | Настоящият опис (по образец) – **оригинал** |  |
|  | Документ за създаване на обединение – **копие** (*когато е приложимо*) |  |
|  | Единен европейски документ за обществени поръчки (ЕЕДОП) **(по образец) – в електронен вид, на оптичен носител***(когато е приложимо се представя ЕЕДОП и за членовете на обединението, подизпълнители и трети лица)* |  |
|  | Документи за доказване на предприети мерки за надеждност (*когато е приложимо*) – **заверени копия** |  |
| **Оферта** |
|  | Техническо предложение (по образец) - **оригинал** |  |
|  | Ценово предложение (по образец) - **оригинал** |  |
|  | Други документи, които участникът счита за необходими:………………..*(Описват се допълнително приложените от участника документи, ако има такива)* |  |

|  |  |
| --- | --- |
| Дата  | \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_ |
| Име и фамилия | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Подпис и печат (*ако е приложимо*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Длъжност  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Образец № 2**

**ДО**

**НАЦИОНАЛЕН ИНСТИТУТ МЕТЕОРОЛОГИЯ И ХИДРОЛОГИЯ**

**ТЕХНИЧЕСКО ПРЕДЛОЖЕНИЕ**

**за изпълнение на обществена поръчка с предмет**

„***Закупуване на постоянен лиценз за софтуерен пакет за числено моделиране и прогнозиране на оттока и водните нива в реките***”

от:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(наименование на участника)*

с адрес: гр. \_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_№ \_\_\_, ЕИК/БУЛСТАТ: \_\_\_\_\_\_\_\_\_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, в качеството му на \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**УВАЖАЕМИ ГОСПОЖИ И ГОСПОДА,**

Представяме Ви техническо предложение за изпълнение на обявената обществена поръчка с посочения по-горе предмет, в пълно съответствие с Вашите изисквания.

Конкретните технически параметри на предлагания от нас продукт са следните:

Софтуерен пакет …………………………(*наименование*), версия …………………, производител…………………………, съдържащ следните елементи:

……………….………

………………………..

………………………..

(*изписват се елементите в съдържанието на софтуерния пакет*)

**Таблица № 1**

|  |  |
| --- | --- |
| **Минимални технически изисквания на възложителя**  | **Предложение на участника***(изписват се конкретните параметри на предложения софтуерен пакет, които съответстват на или надвишават изискваното от възложителя)* |
| **Софтуерната система да поддържа следните функционалности на числено моделиране:** | - |
| а) да включва възможност за прогнозиране на оттока на минимум 21 точки от басейна на р. Марица (и прилежащи територии) за 10 дни напред като ползва прогнозирани данни за валеж, температура на въздуха и други допустими параметри от метеорологични модели (напр. ALADIN, ECMWF) с пространствен грид с резолюция минимум 10 км. |  |
| б) да ползва входни данни от валеж, температура на въздуха, водно ниво и водно количество, както реално измерени, така и прогнозирани, подавани от външни източници на данни, сензори и бази данни, с равномерна и/или променлива стъпка във времето. |  |
| в) да осигурява проверка на качеството на входните данни и проверка за липсващи входни данни. |  |
| г) да поддържа ансамблово (многовариантно) моделиране, включително за изчисление на вероятността за сбъдване на определено събитие. |  |
| д) да поддържа хидрологичен концептуален изчислителен модел валеж-отток (RR) от тип Nedbor-Afstromnings Model (NAM). |  |
| е) да включва хидравличен еднодименсионален (1D) модел за частта на основното корито на реките, като входната информация се получава от RR моделите в прилежащите части на басейна. Хидравличния модел е реализиран на основата на хидродинамично решение на 1D уравнението на Сен Венан. |  |
| ж) да позволява избираемо, на определени позиции, асимилиране на водни количества и/или водни нива в участъка на хидравличното моделиране от измервания на автоматични и конвенционални хидрометрични станции, подавани минимум два пъти на ден като серии от входни данни. Асимилирането ползва Калман филтър. |  |
| з) да позволява в бъдеще въвеждане на неограничен брой точки на симулиране и прогнозиране в речната мрежа. |  |
| и) да позволява дефиниране на три „алармени нива” – коти, за предварително определени чрез теренни геодезични измервания височини, за минимум 21 напречни профила в речната мрежа на р. Марица (и прилежащи територии), съответстващи на 3 степени на риска от настъпване на наводнение. |  |
| й) да позволява интегриране на надлъжни и напречни профили на реките, заснети при теренни геодезични проучвания и въведени в съществуваща база данни на софтуерен продукт. |  |
| к) да включва под-система за анализ и интегриране на работата на водохранилищата, която да способства за въвеждане на техните параметри ретензионен обем и текущо състояние и да анализира и прогнозира оттока след тях. |  |
| л) да включва система за симулация на притока в реката при изпускане на водохранилище и/или за отклоняване на вода в защитни водоеми - зони (полдери). |  |
| м) да включва възможност за автоматична настройка (калибрация) на параметрите на моделиращата система. |  |

**Таблица № 2**

|  |  |
| --- | --- |
| **Минимални технически изисквания на възложителя**  | **Предложение на участника***(изписват се конкретните параметри на предложения софтуерен пакет, които съответстват на или надвишават изискваното от възложителя)* |
| **Софтуерната система да поддържа следните технически възможности:** | **-** |
| а) да използва паралелни изчислителни процеси за оптимизиране на 1D изчисленията с многоядрени процесори с минимум 16 ядра. |  |
| б) да поддържа комплект от файлове за „топъл старт”, който се обновява минимум два пъти на ден след всеки старт на софтуерната система. |  |
| в) да позволява автоматичен вход-изход на входните данни и на резултатите в текстови файлове със стандартен формат при всеки старт на системата. |  |
| г) да извършва автоматичен експорт на графични файлове, показващи изменението на анализираното и прогнозирано водно ниво, сравнено с „алармените прагове” и водните количества за всеки напречен профил в системата и тяхната еволюция във времето. |  |
| д) да притежава визуален интерфейс от тип Google-Maps за онагледяване на данните от симулационната и прогнозиращата системи в интернет страница. Интерфейсът е от тип Open Geospatial Consortium (OGC). Интерфейсът да включва и визуална анимация на процесите. |  |
| е) да включва база данни за съхранение на сериите от входни и изходни данни с резултатите, както и инструменти за управление на данните, поддържащи език за програмиране Python. |  |
| ж) да притежава интерфейс от тип Географска Информационна Система (ГИС) за задаване на параметрите на модела и на входно-изходната информация, включително за управление на системата за прогнози. |  |
| з) да позволява предварително зададено, напълно автоматизирано управление и изпълнение на задачи за симулиране и прогнозиране на оттока. |  |
| и) да позволява автоматично известяване на потребители с електронна поща и/или SMS. |  |
| й) да позволява автоматизирано изготвяне на предварително структурирани потребителски отчети с таблици, графики и текст.  |  |

**Таблица № 3**

|  |  |
| --- | --- |
| **Минимални технически изисквания на възложителя**  | **Предложение на участника***(изписват се конкретните параметри на предложения софтуерен пакет, които съответстват на или надвишават изискваното от възложителя)* |
| **Доставката включва лицензи, включително на резервен носител (флашка), за следните модули/****функционалности:** | **-** |
| Основен модул за хидродинамично моделиране на речен отток с включено автокалибриране. |  |
| Модул/функционалност за концептуален модел валеж-отток. |  |
| Модул/функционалност за симулиране на хидротехнически структури. |  |
| Модул/функционалност за асимилиране на данни и прогнозиране на оттока в реално време. |  |
| Модул/функционалност за данни и инструменти, включва поддръжка на бази данни и интерфейс за разработка на интернет страници (WEB Api). |  |
| Модул/функционалност за планиране и сценарии – позволява организацията, вход-изход на моделите, сценариите, оптимизация. |  |
| Модул/функционалност за работа в реално време и мениджър на дейностите – позволява автоматизиране на процесите. |  |
| Модул/функционалност за операции – автоматичен вход-изход и прогнозиране, управление на база данни, експорт на доклади. |  |
| Модул/функционалност за десктоп (Desktop) управление и информация в реално време. |  |
| Модул/функционалност за интернет (WEB) управление и визуализация. |  |

**Предлагаме да изпълним и следните дейности, съгласно изискванията на възложителя:**

а) инсталиране на софтуера и принадлежащите модули на сървър на възложителя с неограничен във времето лиценз за един мрежов и/или десктоп (един симултанен) потребител, на компютър с операционна система Windows 10 Pro 64 или съвместима;

б) мигриране към новата система на съществуващите надлъжни и напречни профили, заснети при геодезични теренни проучвания, калибрационни параметри и данни съществуващи в бази данни и софтуер на възложителя;

в) настройка на входно-изходния поток от данни за числената симулираща и прогнозираща система;

г) настройка на параметрите (калибриране) на симулиращата и прогнозиращата системи в присъствието на специалисти на възложителя;

д) пуск и тестване в оперативен режим на симулиращата и прогнозиращата системи в присъствието на специалисти на възложителя;

е) провеждане на обучителен курс за поддръжка и развитие на моделиращата и прогнозиращата софтуерна система за минимум 10 служителя на възложителя в рамките **на ……………….. [[1]](#footnote-1)учебни часа.**

**Предлагаме следните срокове, свързани с изпълнението на дейностите от предмета на поръчката:**

* **срок за изпълнение** на дейностите по доставка, инсталиране, извършване на настройка и калибриране, тестване и провеждане на обучителен курс за служители на възложителя – ………………….. **календарни дни[[2]](#footnote-2) от сключване на договора.**
* гаранционен срок от 24 месеца, считано от внедряване на софтуерния пакет при възложителя.
* безплатен ъпгрейд за период от …………… месеца[[3]](#footnote-3) от внедряване на софтуерния пакет;
* отдалечена поддръжка от **…….. астрономически часа** [[4]](#footnote-4) за период от **поне ……… [[5]](#footnote-5)месеца,** считано от внедряване на софтуерния пакет при възложителя.

**Приложение:** Документ/и, удостоверяващи правото да се продава и поддържа предлагания от участника софтуерен пакет.

|  |  |
| --- | --- |
| Дата  | \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_ |
| Име и фамилия | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Подпис и печат (*ако е приложимо*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Длъжност  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Образец № 3**

**ДО**

**НАЦИОНАЛЕН ИНСТИТУТ ПО МЕТЕОРОЛОГИЯ И ХИДРОЛОГИЯ**

**ЦЕНОВО ПРЕДЛОЖЕНИЕ**

**за изпълнение на обществена поръчка с предмет**

„***Закупуване на постоянен лиценз за софтуерен пакет за числено моделиране и прогнозиране на оттока и водните нива в реките***”

от:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(наименование на участника)*

с адрес: гр. \_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_№ \_\_\_, ЕИК/БУЛСТАТ: \_\_\_\_\_\_\_\_\_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, в качеството му на \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**УВАЖАЕМИ ГОСПОЖИ И ГОСПОДА,**

Представяме Ви ценово предложение за изпълнение на обществена поръчка с посочения по-горе предмет, в пълно съответствие с Вашите изисквания.

Предлагаме да изпълнил предмета на поръчката срещу възнаграждение в размер на \_\_\_\_\_\_\_\_\_\_\_\_\_\_\_\_\_ [[6]](#footnote-6) лева без ДДС, съответно \_\_\_\_\_\_\_\_\_\_\_\_\_\_\_\_\_\_\_лв. с ДДС.

Посочената цена е крайна и включва всички разходи по изпълнение на поръчката в пълния й обем.

|  |  |
| --- | --- |
| Дата  | \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_ |
| Име и фамилия | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Подпис и печат (*ако е приложимо*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Длъжност  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Приложение № 1**

**ДОГОВОР**

**№ …………………….**

Днес, …………………2020 г., в гр. София, между:

**НАЦИОНАЛЕН ИНСТИТУТ ПО МЕТЕОРОЛОГИЯ И** **ХИДРОЛОГИЯ (НИМХ),** със седалище и адрес на управление гр. София, п.к. 1784, бул. „Цариградско шосе“ № 66, ЕИК 000663814, номер по ЗДДС BG 000 663 814, представляван от Милена Миленкова – зам. генерален директор на НИМХ, лице по чл. 7, ал.1 от ЗОП, съгласно Заповед № РД-11-76/16.04.2020 г и Силвия Илиева - ръководител отдел БФСО и главен счетоводител, наричан за краткост ВЪЗЛОЖИТЕЛ от една страна,

и

 …………………........................………, със седалище и адрес на управление: ................................................., ЕИК …………………, представлявано от …………………………………………………………………………………………………..(*имена на лицето, представляващо ИЗПЪЛНИТЕЛЯ*), в качеството му на ……………………………… (*длъжност на лицето, представляващо ИЗПЪЛНИТЕЛЯ*), наричан за краткост ИЗПЪЛНИТЕЛ, от друга страна,

на основание чл. 112, ал. 1 от Закона за обществените поръчки (ЗОП) и Решение № ………………/………. на ……………………….. - ……………… се сключи този договор („Договора/Договорът“) за възлагане на обществена поръчка с предмет ***„Закупуване на постоянен лиценз за софтуерен пакет за числено моделиране и прогнозиране на оттока и водните нива в реките”.***

**I. ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни дейностите от предмета на обществената поръчка в съответствие с Техническата спецификация на ВЪЗЛОЖИТЕЛЯ (Приложения № 1), Техническото предложение на ИЗПЪЛНИТЕЛЯ (Приложение № 2) и Ценово предложение на ИЗПЪЛНИТЕЛЯ (Приложение № 3), неразделна част от договора, срещу задължението на ВЪЗЛОЖИТЕЛЯ да заплати договорената цена, съгласно условията, посочени по-долу.

(2) Предметът на договора включва изпълнението на следните дейности:

1. доставка на постоянен лиценз за ползване на софтуерен пакет за числено моделиране и прогнозиране на хидрологичните процеси (оттока и водните нива) в реките;

2. инсталиране на софтуерния пакет;

3. извършване на настройка и калибриране и провеждане на тестване на всички софтуерни компоненти;

4. провеждане на обучителен курс за 10 служители на възложителя за работа със софтуера;

5. безплатен ъпгрейд;

6. отдалечена поддръжка.

(3) Договорът се сключва в изпълнение на Проект „Интегрирани действия за съвместна координация и преодоляване на рисковете от наводнения в трансграничен район (FLOODGUARD)“ по Програма за трансгранично сътрудничество ИНТЕРРЕГ V-A Гърция – България 2014-2020.

**II. ЦЕНА И НАЧИН НА ПЛАЩАНЕ**

**Чл. 2.** (1) За изпълнението на предмета на договора, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ обща ценав размер на ……………………..лева без ДДС (словом……………………………………..) и …………………………….. лева (словом………………………………………) с включен ДДС, съгласно Ценовото предложение на ИЗПЪЛНИТЕЛЯ (Приложение № 3), неразделна част от настоящия договор.

(2) Посочените цени са крайни и включват всички разходи и възнаграждения на ИЗПЪЛНИТЕЛЯ за изпълнение на предмета на настоящия договор.

(3) Посочените в настоящия договор цени са крайни и остават непроменени за срока на действието му.

**Чл. 3.** (1) Плащанията се извършват в български лева, с платежно нареждане по следната банкова сметка, посочена от ИЗПЪЛНИТЕЛЯ:

IBAN………………………

BIC…………………………

Банка……………………….

(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на банковата му сметка в срок до 3 (три) работни дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита, че плащанията по посочената в настоящия член банкова сметка са надлежно извършени.

**Чл. 4.** (1) Плащането на цената по чл. 3, ал.1 от договора се извършва в срок **до 10 работни дни** след изпълнение на дейностите по чл. 1, ал.2, т. 1-4 и представяне на следните документи:

1. приемо-предавателен протокол ,подписан от двете страни или от упълномощени от тях лица, за извършена доставка на софтуерния пакет, интегриране, настройка, калибриране и тестване на всички софтуерни компоненти;

2. протокол за извършено обучение на служители на възложителя за работа със софтуерния пакет;

3. оригинална фактура, издадена от ИЗПЪЛНИТЕЛЯ, съдържаща всички необходими реквизити.

(2) За дата на плащането, се счита датата на заверяване на банковата сметка на ИЗПЪЛНИТЕЛЯ с дължимата сума.

**III. СРОКОВЕ. МЯСТО И УСЛОВИЯ НА ИЗПЪЛНЕНИЕ**

**Чл. 5** (1) Настоящият договор влиза в сила от датата на подписването му от двете страни.

(2) Срокът за доставка на лиценза за ползване на софтуерния пакет, както и за инсталиране, настройка, калибриране, тестване и провеждане на обучение на служители на възложителя е ……………… (…………….) календарни дни от сключване на договора.

(3) Обучението на служители на ВЪЗЛОЖИТЕЛЯ се провежда в рамките на ……… (………..) учебни часа.

(4) Срокът за безплатен ъпгрейд на софтуерния пакет е ……………… (……………….) месеца от внедряването му при ВЪЗЛОЖИТЕЛЯ, удостоверено с подписване на протокола по чл. 4, ал.1, т.1 от договора.

(5) Срокът за отдалечена поддръжка е …………… (…………….) астрономически часа в рамките на …………….(……………) месеца от внедряването на софтуерния пакет при ВЪЗЛОЖИТЕЛЯ, удостоверено с подписване на протокола по чл. 4, ал.1, т.1 от договора.

**Чл. 6** Мястото на изпълнение на дейностите от предмета на договора е в гр. Пловдив, НИМХ – филиал Пловдив, бул. Руски № 139.

**IV. УСЛОВИЯ ЗА ИЗПЪЛНЕНИЕ**

**Чл. 7**. (1) ВЪЗЛОЖИТЕЛЯТ е длъжен в срок от 3 работни дни от уведомяване за приключване на дейностите по инсталиране, настройка, калибриране и тестване на софтуерния пакет да прегледа изпълнението, съвместно с представители на ИЗПЪЛНИТЕЛЯ. При установени неточности, пропуски, дефекти, несъответствия или проблеми във функционирането на софтуерния пакет (наричани по-нататък „недостатъци“) се съставя протокол, съдържащ описание на констатираното.

(2) ИЗПЪЛНИТЕЛЯТ се задължава да отстрани всички недостатъци, констатирани по отношение на функционирането на софтуерния пакет в срок до 5 (пет) дни от съставяне на протокола по ал. 1. Ако ВЪЗЛОЖИТЕЛЯТ отново констатира недостатъци, ИЗПЪЛНИТЕЛЯТ е длъжен да ги отстрани незабавно при получаване на съобщение от ВЪЗЛОЖИТЕЛЯ. След отстраняването на всички констатирани недостатъци, страните подписват приемо-предавателния протокол по чл. 4, ал.1, т.1 от договора.

(3) В случай, че недостатъците са съществени и не бъдат отстранени, както и при пълно неизпълнение на задълженията на ИЗПЪЛНИТЕЛЯ, свързани с внедряване на софтуерния пакет, ВЪЗЛОЖИТЕЛЯТ има право да:

1. прекрати договора;

2. получи неустойка в размер на сумата по гаранцията за изпълнение на договора;

3. усвои сумата по предоставената гаранция за изпълнение.

**Чл. 8.** (1) ВЪЗЛОЖИТЕЛЯТ предоставя на ИЗПЪЛНИТЕЛЯ списък на лицата, които следва да бъдат обучени за работа със софтуерния пакет след подписване на приемо-предавателния протокол по чл. 4, ал.1, т.1 от договора.

(2) Времето и графикът за обучение се съгласуват писмено между страните, като ИЗПЪЛНИТЕЛЯТ осигурява присъствие на обучаваните за предвидените в графика период и часове.

(3) За извършеното обучение страните, или упълномощени от тях лица, подписват протокола по чл. 4, ал.1, т. 2 от договора.

(4) ИЗПЪЛНИТЕЛЯТ не носи отговорност за забавяне или непровеждане на обучението поради отсъствие на служителите на ВЪЗЛОЖИТЕЛЯ, при условие, че е уведомил писмено ВЪЗЛОЖИТЕЛЯ за това.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 9** (1) ИЗПЪЛНИТЕЛЯТ се задължава:

1. да достави постоянен лиценз на софтуерния пакет, съгласно Техническата спецификация на ВЪЗЛОЖИТЕЛЯ и Техническото предложение на ИЗПЪЛНИТЕЛЯ с осигурен гаранционен срок от 24 месеца;

2. да инсталира софтуерния пакет при ВЪЗЛОЖИТЕЛЯ, да извърши настройка и калибриране, както и тестване на всички софтуерни компоненти;

3. да проведе обучение на служители на ВЪЗЛОЖИТЕЛЯ за работа със софтуерния пакет;

4. да осигури безплатен ъпгрейд и отдалечена поддръжка, в съответствие с Техническото предложение на ИЗПЪЛНИТЕЛЯ и настоящия договор;

5. да спазва указанията на ВЪЗЛОЖИТЕЛЯ относно извършената работа;

6. да спазва режима на достъп и правилата за вътрешния ред и безопасност на работа в помещенията на ВЪЗЛОЖИТЕЛЯ;

7. да не разгласява информация за ВЪЗЛОЖИТЕЛЯ, станала му известна при или по повод изпълнение на възложената му с този договор работа;

8. да третира всяка получена информация като строго конфиденциална, съответно да не я разкрива пред трети лица;

9. при поискване от страна на ВЪЗЛОЖИТЕЛЯ, да върне всички евентуално документи получени във връзка с извършената работа;

10. при изпълнение на възложената му с този договор работа, да не нарушава авторските и другите сродни права на трети лица и да спазва всички разпоредби на действащото българско законодателство във връзка със защита на правата на интелектуална собственост на трети лица. Изпълнителят гарантира, че софтуерните продукти, така както са доставени не накърняват никакви права на интелектуална собственост, притежавани от трети лица. Изпълнителят гарантира, че притежава всички необходими права на интелектуална собственост или за своя сметка ще осигури законосъобразно придобиване на всички права и други съгласия, необходими му за изпълнение на предмета на договора;

11. да предостави на ВЪЗЛОЖИТЕЛЯ документация на български език на електронен и/или хартиен носител за функционалностите на софтуерния пакет, ако същата не е публично достъпна;

12. да съхранява всички документи по изпълнението на настоящия договор за период до 3 години считано от 31 декември на годината на представяне на документите в европейската комисия.

13. ИЗПЪЛНИТЕЛЯТ се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 3 години считано от 31 декември на годината на представяне на документите в европейската комисия.

14. ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 10 (десет) дни от сключване на настоящия договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(2) Изпълнителят има право:

1. при своевременно и точно изпълнение на задълженията си по настоящия договор да получи уговорената цена, в сроковете и при условията на този договор;

2. да изисква разяснения и информация от възложителя във връзка с изпълнението на поетите задължения по настоящия договор;

3. да получава необходимото съдействие от ВЪЗЛОЖИТЕЛЯ при изпълнение на задълженията си по този договор.

**Чл. 10** (1) Възложителят се задължава:

1. да плати на ИЗПЪЛНИТЕЛЯ уговорената цена в сроковете и при условията на настоящия договор;

2. да окаже необходимото съдействие на ИЗПЪЛНИТЕЛЯ за изпълнение на възложената му работа;

3. да предостави на ИЗПЪЛНИТЕЛЯ технически изправни устройства и всички други материални-технически средства, необходими за внедряването на софтуерния пакет;

4. да осигури място и подходящо оборудване за провеждане на обучението на служителите за работа със софтуерния пакет;

5. да определи свои служители за участие в обучението, провеждано от ИЗПЪЛНИТЕЛЯ и да осигури участието им в него;

6. да осигурява необходимия достъп и условия за работа при посещение на ИЗПЪЛНИТЕЛЯ или негови служители в офисите на ВЪЗЛОЖИТЕЛЯ;

7. да осигури дистанционен достъп до устройството, на което е инсталиран софтуерния пакет с цел изпълнение на задълженията на ИЗПЪЛНИТЕЛЯ по поддръжка и ъпгрейд.

(2) Възложителят има право:

1. във всеки момент да извършва проверка относно изпълнението на дейностите от предмета на договора, без да пречи на ИЗПЪЛНИТЕЛЯ;

2. да прави предложения във връзка с организацията на работа, в случаите, когато за извършване на работата по настоящия договор е необходимо участието на възложителя или на негови служители.

**VI. ПОДДРЪЖКА И ГАРАНЦИОНЕН СРОК**

**Чл. 11**. ИЗПЪЛНИТЕЛЯТ осигурява отдалечена поддръжка на софтуерния пакет за ……………. (…………) астрономически часа в рамките на …………….. (…………..) месеца от подписване на приемо-предавателния протокол по чл. 4, ал.1, т.1.

**Чл. 12.** (1) В случай, че се установят скрити недостатъци в рамките на 24 месеца от подписване на протокола по чл. 4, ал.1,т.1, ИЗПЪЛНИТЕЛЯТ е длъжен да ги отстранява за своя сметка в най-кратък срок, съгласуван между страните. Гаранционният срок не тече от момента на предявяване на рекламацията до нейното отстраняване.

(2) За възникналите в гаранционния срок недостатъци, свързани с функционирането на софтуерния пакет, ВЪЗЛОЖИТЕЛЯТ уведомява ИЗПЪЛНИТЕЛЯ писмено и/или по електронна поща и/или по факс. В срок до 48 часа от уведомяването, ИЗПЪЛНИТЕЛЯТ, съгласувано с ВЪЗЛОЖИТЕЛЯ, е длъжен да започне работа по отстраняване на недостатъците. Времето за отстраняване на недостатъците е не повече от 5 работни дни. Гаранционният срок се удължава със срока, през който трае отстраняването на недостатъците.

(3) Недостатъци, настъпили в резултат неправилно използване на софтуерния пакет от ВЪЗЛОЖИТЕЛЯ или от негови служители, не се покриват от гаранцията и отстраняването им е за сметка на ВЪЗЛОЖИТЕЛЯ.

**VII. ГАРАНЦИЯ ЗА ИЗПЪЛНЕНИЕ**

**Чл. 13.** (1) ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за изпълнение в размер на 5 (пет) процента от стойността на договора без ДДС или сумата от ……………………(…………..) лева.

(2) Изпълнителят представя документ за внесена гаранции за изпълнение на договора към датата на сключването му.

(3) ИЗПЪЛНИТЕЛЯТ избира формата на гаранцията измежду една от следните:

1. парична сума, внесена по банковата сметка на Възложителя;

2. банкова гаранция; или

3. застраховка, която обезпечава изпълнението чрез покритие на отговорността на Изпълнителя.

**Чл. 14.** (1) Когато гаранцията се представя във вид на парична сума, тя се внася по следната банкова сметка на ВЪЗЛОЖИТЕЛЯ:

 IBAN: BG17UNCR76303300000753

 BIC: UNCRBGSF

 УНИКРЕДИТ БУЛБАНК АД

(2) Всички банкови разходи, свързани с преводите на сумата са за сметка на ИЗПЪЛНИТЕЛЯ.

**Чл. 15.** (1) Когато ИЗПЪЛНИТЕЛЯТ представя банкова гаранция, се предоставя оригинала й, като тя е безусловна, неотменяема и непрехвърляема и покрива 100 % (сто процента) от стойността на гаранцията за изпълнение със срок на валидност, срокът на действие на договора, плюс 30 (тридесет) дни.

(2) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията, независимо от направените възражения и защита, възникващи във връзка с основните задължения.

(3) Всички банкови разходи, свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

**Чл. 16.** (1) Застраховката, която обезпечава изпълнението, чрез покритие на отговорността на ИЗПЪЛНИТЕЛЯ, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на договора и не може да бъде използвана за обезпечение на неговата отговорността по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ.

**Чл. 17.** ВЪЗЛОЖИТЕЛЯТ освобождава гаранцията за изпълнение на договора на етапи и при условия, както следва:

1. частично освобождаване в размер на 4 (четири) % от стойността на договора в размер на …………….. (………….) лева, в срок от 7 работни дни, след подписване на протоколите по чл. 4, ал.1, т.1 и 2 при липса на възражения по изпълнението и при условие, че сумите по гаранцията не са задържани или не са настъпили условия за задържането им;

2. окончателно освобождаване на сумата по гаранцията в размер 1 (един) % от стойността на договора в размер на ……………. (…………) лева се освобождава в срок от 7 работни дни след изтичане на срока за отдалечена поддръжка при липса на възражения по изпълнението и при условие, че сумите по гаранцията не са задържани или не са настъпили условия за задържането им.

(2) Ако ИЗПЪЛНИТЕЛЯТ е представил банкова гаранция за изпълнение на договора, преди частичното ѝ освобождаване следва да представи гаранция за изпълнение в остатъчния изискуем по договора размер на гаранцията.

**Чл. 18.** (1) Ако ИЗПЪЛНИТЕЛЯТ е внесъл гаранцията за изпълнение на договора по банков път, ВЪЗЛОЖИТЕЛЯТ освобождава съответната част от нея в срока и при условията на чл. 17.

(2) ВЪЗЛОЖИТЕЛЯТ не дължи лихви върху сумите по предоставената гаранция, за времето, през което той ги държи на законно основание.

**Чл. 19.** (1) Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

(2) ВЪЗЛОЖИТЕЛЯТ има право да задържи изцяло или частично гаранцията за изпълнение, при пълно или частично неизпълнение на задълженията по настоящия договор от страна на ИЗПЪЛНИТЕЛЯ и/или при разваляне или прекратяване на настоящия договор по вина на ИЗПЪЛНИТЕЛЯ. В тези случаи, ВЪЗЛОЖИТЕЛЯТ има право да задържи от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението.

(3) ВЪЗЛОЖИТЕЛЯТ има право да задържа от сумата по гаранцията за изпълнение суми равни на размера на начислени неустойки и обезщетения по настоящия договор, поради неизпълнение на задълженията на ИЗПЪЛНИТЕЛЯ.

(4) В случай на задържане от ВЪЗЛОЖИТЕЛЯ на суми от гаранцията, ИЗПЪЛНИТЕЛЯТ е длъжен в срок до 5 работни дни да допълни съответната гаранция до размера ѝ, уговорен в чл. 13, като внесе задържаната от ВЪЗЛОЖИТЕЛЯ сума по сметка му, учреди банкова гаранция за сума в размер на задържаната или застрахова отговорността си до този размер.

**VIII. НЕУСТОЙКИ**

**Чл. 20.** (1) При забавено изпълнение на задължения по договора от страна на ИЗПЪЛНИТЕЛЯ в нарушение на предвидените в този договор срокове, същият заплаща на ВЪЗЛОЖИТЕЛЯ неустойка в размер на 0,2 % от цената по договора за всеки просрочен ден, но не повече от 20 % от общата цена на договора.

(2) При забава на ВЪЗЛОЖИТЕЛЯ за изпълнение на задълженията му за плащане по договора, същият заплаща на ИЗПЪЛНИТЕЛЯ неустойка в размер на 0,2 % от дължимата сума за всеки просрочен ден, но не повече от 20 % от общата цена на договора.

(3) При неизпълнение или лошо изпълнение от страна на ИЗПЪЛНИТЕЛЯ на задължението му за обучение на персонала на ВЪЗЛОЖИТЕЛЯ, ИЗПЪЛНИТЕЛЯТ дължи неустойка в размер на 5 % общата цена на договора.

(4) При системно (три и повече пъти) неизпълнение, включително отказ за изпълнение на задължения за отстраняване на недостатъци в рамките на гаранционния срок от 24 месеца, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 15 % общата цена на договора.

(5) При пълно неизпълнение на което и да е от задълженията на ИЗПЪЛНИТЕЛЯ по чл.1, ал.2 от договора, ВЪЗЛОЖИТЕЛЯТ има право да прекрати незабавно договора, като ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25 % от цената на договора.

(6) ВЪЗЛОЖИТЕЛЯТ може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(7) Неустойките се заплащат незабавно, при поискване от ВЪЗЛОЖИТЕЛЯ, по банковата сметка, посочена в чл. 14 от договора. В случай че банковата сметка на ВЪЗЛОЖИТЕЛЯ не е заверена със сумата на неустойката в срок от 5 работни дни от искането на ВЪЗЛОЖИТЕЛЯ за плащане на неустойка, ВЪЗЛОЖИТЕЛЯТ има право да задържи съответната сума от гаранцията за изпълнение.

**IX. ПОДИЗПЪЛНИТЕЛИ**

**Чл. 21.** (1) За извършване на дейностите по договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

(2) Процентното участие на подизпълнителите в изпълнението на договора не може да бъде различно от посоченото в офертата на ИЗПЪЛНИТЕЛЯ.

(3) ИЗПЪЛНИТЕЛЯТ може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи.

(4) Независимо от използването на подизпълнители, отговорността за изпълнение на настоящия договор е на ИЗПЪЛНИТЕЛЯ.

(5) Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявен в офертата на ИЗПЪЛНИТЕЛЯ, се счита за неизпълнение на договора и е основание за едностранното му прекратяване от страна на ВЪЗЛОЖИТЕЛЯ и за усвояване на пълен размер на гаранцията за изпълнение.

**Чл. 22.** (1) При сключването на договорите с подизпълнителите от офертата на ИЗПЪЛНИТЕЛЯ, последният е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;

2. действията на подизпълнителите няма да доведат пряко или косвено до неизпълнение на договора;

3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

**Чл. 23.** (1) Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част директно на подизпълнителя.

(2) Разплащанията по ал.1 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

(3) Към искането по ал. 2 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

(4) ВЪЗЛОЖИТЕЛЯТ има право да откаже плащане по ал. 2, когато искането за плащане е оспорено, до момента на отстраняване на причината за отказа.

**X. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 24.** (1) Настоящият договор се прекратява в следните случаи:

1. по взаимно съгласие на страните, изразено в писмена форма;

2. с изтичане на уговорения срок;

3. когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление от ВЪЗЛОЖИТЕЛЯ, веднага след настъпване на обстоятелствата;

4. при настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на договора („непреодолима сила“) продължила по-дълго от 10 дни.

(2) ВЪЗЛОЖИТЕЛЯТ може да прекрати договора едностранно без предизвестие и с уведомление, изпратено до ИЗПЪЛНИТЕЛЯ:

1. при пълно неизпълнение на което и да е от задълженията на ИЗПЪЛНИТЕЛЯ по чл. 1, ал.2 от договора;

2. при използване на недеклариран подизпълнител, освен в случаите, в които замяната, съответно включването на подизпълнител, е извършено със съгласието на ВЪЗЛОЖИТЕЛЯ и в съответствие със ЗОП и настоящия договор.

(3) ВЪЗЛОЖИТЕЛЯТ прекратява договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл.118, ал.1, т.1 от ЗОП. При прекратяване на основанието по чл. 118, ал.1, т.1 от ЗОП, размерът на обезщетението се определя със споразумение между страните, а при непостигане на съгласие – по реда на клаузата за разрешаване на спорове по този договор.

(4) Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**Чл. 25.** ВЪЗЛОЖИТЕЛЯТ може да развали договора по реда и при условията предвидени в него или в приложимото законодателство

**Чл. 26.** Настоящият договор може да бъде изменян или допълван от страните при условията на чл. 116 от ЗОП.

**XI. НЕПРЕОДОЛИМА СИЛА**

**Чл. 27.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**XII. ДОПЪЛНИТЕЛНИ РАЗПОРЕДБИ**

**Чл. 28.** За всички неуредени в настоящия договор въпроси се прилага действащото българско законодателство.

**Чл. 29.** (1) Упълномощени представители на страните, които могат да приемат и правят изявления по изпълнението на настоящия договор са:

ЗА ВЪЗЛОЖИТЕЛЯ:

……………………….

Телефон: ………………

Email: ………………….

ЗА ИЗПЪЛНИТЕЛЯ:

………………………..

Телефон: ………………

Email: ………………….

(2) Всички съобщения и уведомления, свързани с изпълнението на този договор, следва да съдържат наименованието и номера на договора и да бъдат в писмена форма.

(3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(4) Официална кореспонденция между страните се разменя на посочените в настоящия договор адреси на управление, освен ако страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата страна.

(5) Всички съобщения и уведомления се изпращат по пощата с препоръчана пратка или по куриер. Писмените уведомления между страните по настоящия договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 30**. ИЗПЪЛНИТЕЛЯТ няма право да прехвърля своите права или задължения по настоящия договор на трети лица, освен в случаите предвидени в ЗОП.

**Чл. 31.** (1) Всички спорове, породени от този договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички спорове, породени от този договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 32**. Нищожността на някоя от клаузите по договора или на допълнително уговорени условия не води до нищожност на друга клауза или на договора като цяло.

Неразделна част от настоящия договор са следните приложения:

Приложение № 1 – Техническа спецификация на ВЪЗЛОЖИТЕЛЯ;

Приложение № 2 – Техническо предложение на ИЗПЪЛНИТЕЛЯ;

Приложение № 3 - Ценово предложение на ИЗПЪЛНИТЕЛЯ;

Настоящият договор се подписа в два еднообразни екземпляра – по един за ВЪЗЛОЖИТЕЛЯ и ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**(……………………) (……………………….)**

1. Не по-малко от 20 и не повече от 40 учебни часа. [↑](#footnote-ref-1)
2. Не по-дълъг от 90 календарни дни. [↑](#footnote-ref-2)
3. Срокът е не по-кратък от 24 месеца и не по-дълъг от 36 месеца. [↑](#footnote-ref-3)
4. Не по-малко от 80 астрономически часа. [↑](#footnote-ref-4)
5. Не по-малко от 6 месеца. [↑](#footnote-ref-5)
6. Стойностите се посочват само цифром с изписване до втория знак след десетичната запетая. При противоречие между цената с и без ДДС, за вярна се приема цената без ДДС. Цената без ДДС не трябва да надвишава прогнозната стойност на поръчката. [↑](#footnote-ref-6)